《早穫》
宋代·吕南公

温风扇炎节，高壤见新稻。苍黄色犹杂，镰担力已到。

时当艰食色，不暇论赢耗。奔奔竭顷亩，翕翕资釜灶。

蒸炊防碎折，焙煏取乾燥。乡邻自齐同，早暮谁讽告。

老翁操匕箸，一食九嗟懊。岂凶存后忧，饱饫偶今暴。

骄阳有炕暵，积雨或淹涝。未是安眠人，儿童但嬉噪。

作者简介：吕南公（约1047--1086），字次儒，简称南公。建昌军南城县丰义乡人（今江西黎川县裘坊乡一带）。北宋文学家。博涉丰富，书无不读，为文不喜缀缉陈言。熙宁中，（公元1073年左右）士方推崇王肃、马融、许慎之业，剽掠临摹之艺大行，独南公不能逐时好。一试礼闱不遇，遂退而乐室灌园，益著书，且借史笔以寓贬，以斧名齐。元佑初，（公元1086年）立十科士，曾肇疏称之欲命以官，旋卒。南公著有灌园集二十卷，《文献通考》传于世。